Typeschi Hunde-Sportarte si Sägle, Gwichthebe, Witsprung, Seilizieh. De Hüng machts Spass, sich im Kreis vo Fründe ds vergnüege und sie hei nüt gäge Wettbewärb, wen är nid ds asträngend  wird. Hunde-Hobbys erstrecke sich überne länge Zitrum, drmit sie vou zur Entfautig cho chöi: Gartearbeit, kuntvoui Konstruktione us Metau, risigi Wangteppichä oder Stickereie, umfassendi innearchitektonischi Veränderige, wo ds Hus unger Umstäng monatelang ine Bouplatz verwandle. Wen Möbu oder Wäng gstriche wärde müesse, maches Hüng nid unger drü Astrichä. Sie si sehr gründlechi Nature, säubst bim Spiu. D Eigeschafte, wod Mönsche vode Hundejohr i ihrem Bruef zum Erfoug verhäufe, si ä gmütlechi Gedueud,  Organisationstalänt und d Fähigkeit, Sache und Zuestäng so ds erhaute, wie sie si. Sie chöi sich fasch jedi Arbeit zuemuete, für die meh nid auzuviu Genialität bsitze muess, aber sie wärde angerersits vo ihrer Umgäbig hüfig ungerschätzt.